شه‌فه‌ق نيوز/ وه‌ڕيه‌وبه‌رايه‌تى دژه‌ مادده‌يل هووشبه‌ر له‌ وه‌ڕيه‌وبه‌رايه‌تى گشتى ئاسايش هه‌ولێر، ئاشكراى كۆنترۆڵكردن نزيكه‌ى 50 كيلۆگرام له‌ مادده‌يل هووشبه‌ر كرد.
وه‌ڕيه‌وبه‌رايه‌تيه‌گه‌ له‌ به‌ياننامه‌يگ ئه‌را شه‌فه‌ق نيوز وت: له‌ شه‌و 15ى حزه‌يران 2019، وه‌ڕيه‌وبه‌رايه‌تيه‌گه‌ تويه‌نستگه‌ 48 كيلۆگرام و 700 گرام له‌ مادده‌ى هووشبه‌ر كۆنترۆڵ بكاو يه‌يش ده‌رخست ك وه‌ڕيه‌وبه‌رايه‌تيه‌گه‌ زويتر له‌ى باوه‌ته‌و زانيارى داشتگه‌.
وه‌ گووره‌ى به‌ياننامه‌گه‌ ئه‌وه‌ ده‌ركه‌فت ك ئه‌فسه‌ر و كارمه‌نده‌يل ناوه‌ند دژه‌ مادده‌يل هووشبه‌ر له‌ حاجى عومران سه‌ر وه‌ وه‌ڕيه‌وبه‌رايه‌تى گشتى دژه‌ مادده‌يل هوشبه‌ر دوياى چه‌وديرى پڕ دقه‌تيگ و روێ وه‌ڕوێ بوينه‌وه‌يگ تويه‌نستنه‌ ئه‌و بڕه‌ مادده‌ى هووشبه‌ره‌ له‌ جوور هيرۆيين كۆنترۆڵ بكه‌ن.
